VM i ishockey 2002

Verdensmesterskabet i ishockey 2002 var det 66. verdensmesterskab i ishockey gennem tiden. Mesterskabet blev afgjort i flere niveauer. Det egentlige verdensmesterskab (tidl. A-VM) med deltagelse af de 16 bedste hold blev spillet i Göteborg, Karlstad og Jönköping, Sverige i perioden 26. april – 11. maj 2002.

Slovakiet vandt sensationelt VM for første gang. Rusland vandt sølv efter at have tabt finalen mod Slovakiet med 3-4. Det var Ruslands første VM-medalje siden 1993. Bronzen gik til værtslandet Sverige efter sejr på 5-3 i bronzekampen mod Finland.

De 12 næstbedste hold spillede VM i 1. division (tidl. B-VM) i to grupper i hhv. Holland og Ungarn. 2. Division (tidl. C-VM) blev spillet i to grupper i hhv. Sydafrika og Jugoslavien, mens nyskabelsen "Kvalifikation til 2. division" (senere benævnt 3. division) afvikledes i Mexico.

VM 

Det egentlige VM (tidl. A-VM) blev spillet i Sverige i perioden 26. april – 11. maj 2002. Tre ishockeyhaller blev anvendt: Scandinavium i Göteborg, Löfbergs Lila Arena i Karlstad og Kinnarps Arena i Jönköping.

16 lande deltog i mesterskabet. Heraf havde de 13 hold kvalificeret sig ved at slutte som de 13 bedste ved VM i ishockey 2001. Japan havde kvalificeret sig fra Fjernøstens kvalifikation, mens de sidste to lande, Polen og Slovenien, havde kvalificeret sig ved at vinde hver deres 1. divisionsgruppe ved VM 2001.

Kvalifikation (Fjernøsten) 

Ét hold fra Fjernøsten var sikret en plads ved VM. Deltageren blev fundet ved en kvalifikationsturnering i Harbin, Kina i oktober 2001 med deltagelse af tre hold. Ved at vinde turneringen kvalificerede Japan sig til VM.

Indledende runde 

De 16 lande var blevet inddelt i fire grupper á fire hold. De tre bedste fra hver gruppe gik videre til mellemrunden, mens det dårligste hold fra hver gruppe fortsatte i nedrykningsspillet.

Mellemrunde 

De tre bedste fra hver indledende gruppe gik videre til mellemrunden, hvor holdene fra gruppe A og D samledes i gruppe E, mens holdene fra gruppe B og C samledes i gruppe F. Resultaterne fra den indledende runde blev taget med til mellemrunden. De fire bedste hold i hver gruppe gik videre til kvartfinalerne.

Slutspil

Nedrykningsspil 

De fire hold, der sluttede på sidstepladsen i de fire indledende grupper, spillede nedrykningsspil. Det bedste hold kvalificerede sig til næste VM, mens de to dårligste ikke-asiatiske hold "rykkede ned" i 1. division.

Gruppe G

Resultaterne betød, at Polen og Italien rykkede ned i 1. division, mens Japan igen måtte kvalificere sig til VM 2003 gennem Fjernøstens kvalifikation.

1. division 

De 12 næstbedste hold spillede om verdensmesterskabet i 1. division (tidl. B-VM). Holdene var inddelt i to grupper, der spillede alle-mod-alle, og de to gruppevindere kvalificerede sig til næste års A-VM. De to hold, der sluttede på sidstepladsen i hver gruppe, rykkede ned i 2. division.

Gruppe A blev spillet i Eindhoven, Holland, mens gruppe B blev afviklet i Dunaújváros og Székesfehérvár, Ungarn.

Dermed kvalificerede Hviderusland og Danmark sig til VM 2003, mens Sydkorea og Kina rykkede ned i 2. division.

2. division 

De 12 tredjebedste hold spillede om verdensmesterskabet i 2. division (tidl. C-VM). Holdene var inddelt i to grupper, der spillede alle-mod-alle, og de to gruppevindere kvalificerede sig til næste års VM i 1. division. De to hold, der sluttede på sidstepladsen i hver gruppe, rykkede ned i 3. division.

Gruppe A blev spillet i Cape Town, Sydafrika, mens gruppe B blev afviklet i Novi Sad, Jugoslavien.

Dermed kvalificerede Estland og Litauen sig til VM i 1. division året efter, mens Tyrkiet og Luxembourg rykkede ned i 3. division.

Kvalifikation til 2. division 

Den nyindstiftede "Kvalifikation til 2. division", der senere blev omdøbt til 3. division, blev spillet i Mexico City, Mexico. De to bedste hold rykkede op i 2. division.

Dermed kvalificerede Nordkorea og Mexico sig til det efterfølgende VM i 2. division.

Kilder / eksterne henvisninger 
 IIHF (officiel hjemmeside)
 VM i ishockey (officiel hjemmeside)

2002
Ishockey i 2002